**Názov súboru projektov** : „Rekonštrukcia a obnova mostov na cestách III. Triedy BBSK, oblasť Sever“

**Stavba :**  Most Kalinka ev.č. 2463-8

**Objednávateľ PD** : Banskobystrický samosprávny kraj

**Investor** : Banskobystrický samosprávny kraj

**Sídlo**  : nám SNP 23, 974 01 Banská Bystrica

**Projektant**  : MARETTA projekt sro , JánaŤatliaka 1, Dolný Kubín

**Hlavný inžinier proj**. :Ing. Maretta Peter, Autorizovaný stavebný inžinier, konateľ

**Vypracoval :**  : Ing. Maretta Peter, Ing. Klocok Miroslav, Ing. Kajan Filip, Ing. Peťovský Zdenko,

Ing. Vacula Lukáš,

**Zákaz. číslo** : 1260/20/M

**Dátum**  : 11/2020

# SPRIEVODNÁ SPRÁVA

**Obsah :**

1. Identifikačné údaje o navrhovanej verejnej práci
2. Identifikačné údaje stavebníka, investora a spracovateľa
3. Základné údaje charakterizujúce prácu a stavbu
4. Súhrnný prehľad a zdôvodnenie
5. Odpady
6. Podmieňujúce predpoklady
7. Technické a organizačné riešenie stavby
8. Členenie stavby na stavebné objekty, prevádzkové súbory, prípadne etapy
9. Vecné a časové väzby stavby na okolitú výstavbu a súvisiace investície
10. Prehľad východiskových podkladov
11. Prehľad užívateľov a prevádzkovateľov
12. Celková doba výstavby, zahájenie a ukončenie stavby
13. Skúšobná prevádzka a doba jej trvania s postupným uvádzaním stavby do prevádzky
14. Predpokladané celkové náklady stavby

**1.,IDENTIFIKAČNÉ ÚDAJE o navrhovanej verejnej práci:**

**Názov súboru projektov** : „Rekonštrukcia a obnova mostov na cestách III. Triedy BBSK, oblasť Sever“

**Stavba :** Most Kalinka ev.č. 2463-8

**Miesto stavby** : Kunešov1, Kunešov2 k.ú Kremnické Bane okr. Žiar nad Hronom ZH

**Katastr. územie** Železná Breznica 4, 5, 7 k.ú. Železná Breznica, Budičkaokr. Zvolen ZV

**Okres** Breziny k.ú Breziny Podzámčok okr. Zvolen ZV

Hodruša Hámre k.ú. Banská Hodruša okr. Žarnovica ZC

Rakytovce k.ú. Kremnička okr. Banská Bystrica BB

Oravce k.ú. Oravce okr. Banská Bystrica BB

Kalinka k.ú. Slatinské Lazy okr. Detva DT

Čierny Balog, Dobroč k.ú. Čierny Balog okr. Brezno BR

### **Kraj** : Banskobystrický

### **Druh stavby** : Rekonštrukcia, oprava

**2.,Identifikačné údaje stavebníka, investora a spracovateľa:**

Investor:  **Banskobystrický samosprávny kraj**

**Nám. SNP 23, 974 01 Banská Bystirca**

Štatutárny orgán: Ing. Ján Lunter, predseda Banskobystrického samosprávneho kraja

Osoby oprávnené konať

vo veciach technických: Ing. Peter Muránsky, riaditeľ odboru dopravy, cestnej infraštruktúry a investícií Úradu BBSK

Ing. Alena Martincová, Ing. Miroslav Bobák, odborní referenti pre investície ODDIPVaP

IČO: 37828100

DIČ: 2021627333

Bankové spojenie: Štátna pokladnica

Číslo účtu: SK92 8180 0000 0070 0038 9679

Telefón/fax 048/4325111, 048/4325527

Objednávateľ (Obstarávateľ) PD : **Banskobystrický samosprávny kraj**

**Nám. SNP 23, 974 01 Banská Bystirca**

Dodávateľ stavby : známy po výberovom konaní

 Projektant : **MARETTA projekt s.r.o.**

**Jána Ťatliaka 1782/1**

**026 01 Dolný Kubín**

IČO  **:** 51719975

DIČ  **:** 2120779254

Zodpovedný projektant : Ing. Maretta Peter

Vypracoval : Ing. Maretta Peter, Ing. Klocok Miroslav, Ing. Kajan Filip,

Ing. Peťovský Zdenko, Ing. Vacula Lukáš,

Ing. Dibdiak Michal – geodetické práce

**3., ZÁKLADNÉ ÚDAJE CHARAKTERIZUJÚCE prácu A STAVBU:**

Táto projektová dokumentácia rieši opravu a rekonštrukciu 11 mostov v Banskobystrickom kraji, oblasť sever. Mosty sa nachádzajú v okresoch Žiar nad Hronom, Zvolen, Žarnovica, Banská Bystrica, Detva a Brezno. V riešenom úseku sa nachádzajú mosty :

**Cesta č. mostu Lokalita Staničenie stav okres názov p.**

Most na ceste III/2502, ev.č. 2502-1(IDM M6443)Kunešov, ckm 0,409 STS 4 ZH inundačné ú.

Most na ceste III/2502, ev.č. 2502-2(IDM M5703)Kunešov, ckm 0,466 STS 4 ZH imundačné ú.

Most na ceste III/2441, ev.č. 2441-4(IDM M4563)Železná Breznica, ckm 8,079 STS 5 ZV poľný potok

Most na ceste III/2441, ev.č. 2441-5(IDM M1826)Železná Breznica, ckm 8,276 STS 5 ZV Breznický p.

Most na ceste III/2441, ev.č. 2441-7(IDM M6065)Železná Breznica, ckm 9,873 STS 5 ZV Breznický p.

Most na ceste III/2447, ev.č. 2447-1(IDM M4563)Breziny, ckm 0,012 STS 5 ZV Neresnícky p.

Most na ceste III/2530, ev.č. 2530-2(IDM M3789)Hodruša Hámre, ckm 4,970 STS 5 ZC Hodrušský p.

Most na ceste III/2415, ev.č. 2415-3 (IDM M4433) Rakytovce ckm 3,047 STS 6 BB p.Krmník

Most na ceste III/2423, ev.č. 2423-1(IDM M3744)Oravce ckm 1,007 STS 6 BB p.Vladárka

Most na ceste III/2463, ev.č. 2463-8(IDM M1958)Kalinka, ckm 16,120 STS 4 DT Slatinský p.

Most na ceste III/2395, ev.č. 2395-5(IDM M2802)Čierny Balog, ckm 5,150 STS 5 BR Čiery Hron

**SPÔSOB ÚPRAVY MOSTOV**

Jedná sa o **jedenásť** mostných objektov. Mosty sú jednopoľové mostné monolitické dosky alebo je nosná konštrukcia tvorená z prefabrikovaných nosníkov zo železobetónu, alebo predpätého betónu. Mosty majú betónové monolitické opory, betónové krídla. Prechodové dosky na mostoch chýbajú.

Medzi hlavné sanačné práce na mostoch patria :

* Očistenie a odstránenie nánosov a porastu z čiel a krídel mostov
* Odstránenie poškodených a nefunkčných ríms mostov
* Odstránenie vrstiev komunikácie na moste až po nefunkčnú hydroizoláciu.
* Vybudovanie novej železobetónovej roznášacej dosky so strechovitým  vyspádovaním v priečnom smere 2%. Na mostoch, kde je veľká hrúbka konštrukcie vozovky je navrhnutá roznášacia, zosilňujúca doska bez spriahnutia, ale väčšej hrúbky. Na mostoch, kde si nemôžeme dovoliť veľkú hrúbku roznášacej dosky sme navrhli spriahnutie pomocou oceľových trnov.
* Natavenie novej hydroizolácie
* Výstavba nových železobetónových ríms
* Dobudovanie nových vrstiev komunikácie na mostoch
* Osadenie nového cestného zvodidlového zábradlia
* Dobudovanie chýbajúcej prechodovej dosky a záverového múrika s dilatačným uzáverom.
* Vyšpárovanie kamenného muriva na čelách opôr a krídlach mostov
* Oprava poškodených betónových častí mostu sanačnými maltami .
* Úprava dna a brehov potoka pred, pod a za mostom

Na **obidvoch** mostoch v **Kunešove** je značne poškodená spodná stavba mostov. Opory sú zhotovené z murovaného kameňa. Na mnohých miestach je kameň vymytý, vypadnutý a malta rozrušená. Taktiež betónový základ je rozrušený a tiež povymývaný. Horná stavba má obdobné nedostatky ako všetky ostatné mosty. Preto komplexná rekonštrukcia mostov je neekonomická. Navrhujeme mosty celé asanovať a nahradiť ich prefabrikovanými rámovými priepustmi, vzhľadom na ich prijateľné rozmery, prefabrikovanosť, ekonomiku a rýchlosť výstavby.

Na prefabrikovaných mostoch v **Brezinách** a v **Rakytovciach**, ktoré sú značne poškodené je potrebné na základe statického posúdenia ich zostatkovej únosnosti vymeniť existujúce prefabrikované nosníky za nové už s vyššou únosnosťou. Takto vytvoríme novú hornú stavbu na obidvoch mostoch.

Nosná konštrukcia mostov **4 a 7 v Železnej Breznici** je tvorená z monolitickej železobetónovej dosky. Dosky sú značne poškodené a nosná výstuž je veľmi skorodovaná. Preto sme navrhli ich výmenu za nové monolitické železobetónové dosky. Na moste **5** je nosná konštrukcia z prefabrikovaných nosníkov. Tu sme navrhli novú stužujúcu železobetónovú monolitickú dosku, ktorá je uložená na existujúcich nosníkoch.

Nosná konštrukcia mostu v **Oravciach** je kombinovaná. Prvá časť je monolitická železobetónová doska, druhá časť je tvorená z prefabrikovaných nosníkov ŽMP – 4 ks, ktoré riešili jeho rozšírenie. Zaťažiteľnosť a rekonštrukciu tohto mostu sme zvýšili návrhom novej monolitickej spriahnutej železobetónovej dosky na pôvodnú nosnú konštrukciu.

Nosná konštrukcia mostu **v Hodruši Hámroch** je tiež kombinovaná. Prvá časť je tvorená z kamennej klenby. Druhá časť mosta je dobudovaná z prefabrikovaných železobetónových nosníkov, ako jeho rozšírenie. Rekonštrukciu tohto mosta riešime novou železobetónovou doskou, ktorá je nad nosníkmi s nimi spriahnutá a nad klenbou tvorí stužujúcu dosku. Doska sa aj rozšíri tak, aby doplnila chýbajúcu konštrukciu nad obnaženými krídlami na výtoku.

Rekonštrukcia mostu v Slatinských lazoch, **Kalinke** riešime novou železobetónovou spriahnutou doskou, ako aj rozšírenie mosta monolitickými železobetónovými nosníkmi po obidvoch stranách.

Most v **Čiernom Balogu** je zhotovený z prefabrikátov typu Hájek – 15 ks a prefabrikátov MJ 69 – 4 ks ktoré sa k mostu pridali v dobe jeho rozšírenia. Na zvýšenie jeho zaťažiteľnosti sme most vystužili spriahnutou železobetónovou doskou.

**4., Súhrnný prehľad a zdôvodnenie:**

**a) požiadaviek na vyvolané investície,**

Stavebné úpravy a sanácia jednotlivých objektovsi nevyžiada vyvolané investície.

**b) zabezpečenia hlavných surovín a materiálov,**

Hlavné suroviny a materiály potrebné na pokládku nového krytu cesty sa pripravia vo výrobni bitúmenových zmesí a dopravia na miesto stavby nákladnými automobilmi. Pokládka živičného koberca sa uskutoční pomocou špeciálneho mechanizmu – finišera a požadované technické parametre nového krytu vozovky sa docielia hutnením statickými valcami. Maltoviny potrebné na sanáciu mostov sa namiešajú vrecované priamo na stavbe a betóny sa pripravia v centrálnej certifikovanej betonárni.

**c) zabezpečenia celkového počtu pracovníkov a ich prípravy,**

Požadované práce bude vykonávať firma, ktorá bude vybratá vo výberovom konaní.

**d) likvidácie prevádzok, objektov a zariadení v súvislosti s navrhnutou verejnou prácou.**

Navrhované rekonštrukčné práce si nevyžadujú výstavbu pomocných objektov a zariadení.

Časť materiálov ako odpady vzniknuté po zrovnávaní vozovky sa použijú na vyrovnanie a spevnenie krajníc zavibrovaním. Prebytočný materiál z výkopov sa odvezie na skládku do vzdialenosti 20 km . Pozemky zariadenia staveniska a prístupovej cesty sa upravia do pôvodného stavu .

**5. ODPADY**

**5.1. Klasifikácia odpadov**

Počas rekonštrukcie uvedených mostov budú vznikať nasledovné odpady (viď tabuľka): Druhy odpadov podľa Vyhlášky č. 284 Ministerstva životného prostredia SR zo dňa 11.06.2001 a jej doplnku z 24.IV.2002 a prílohy č.1. k Vyhláške č.284/2001 Z. z.. Pôvodcom odpadu je majiteľ mostov BBSK, pre ktorého dodávateľ tieto stavby vykonáva. Zneškodňovanie odpadov počas výstavby bude zabezpečovať dodávateľ stavby, ktorý je aj a držiteľom odpadu. Jeho úlohou bude príprava odkopaného a vybúraného materiálu na opätovné využitie (recyklácia odfrézovaných bitúmenových zmesí a podkladných vrstiev vozovky zo štrkodrvy pri búraní existujúcej vozovky), ako aj využitie zeminy z výkopov do násypov a na úpravu terénu, ktorý bol výstavbou zničený. Za nakladanie s odpadmi, ktoré vznikli pri výstavbe, rekonštrukcii a demolácii stavebných prác je zodpovedná osoba, ktorej bolo vydané stavebné povolenie – BBSK, ktorý v spolupráci s dodávateľom stavby je povinná odpady materiálovo zhodnotiť a recyklovať (bitúmenové zmesi a podkladové kamenivo) pri tejto rekonštrukcii, alebo pri výstavbe nových komunikácií - §77, zákona 79/2015 Z.z. Musia tiež požiadať Orgán štátnej správy odpadového hospodárstva o udelenie súhlasu na využívanie odpadov na povrchovú úpravu terénu - § 97 v prípade, ak sa nevyužije odkopaná zemina pri výstavbe navrhovaného diela. Zhodnotenie materiálu s obsahom bitúmenových zmesí a podkladných vrstiev zo štrkodrvy sa vykoná priamo na stavbe a to dosypaním a spevnením krajníc cesty. Dodávateľ je povinný správne zaradiť a zhromaždiť, vytriediť odpad podľa katalógu odpadov, ako aj zabezpečiť spracovanie odpadu v zmysle hierarchie odpadového hospodárstva. Musí odovzdať odpady len osobe oprávnenej nakladať s odpadmi, viesť evidenciu o druhoch a množstve odpadov a nakladaní s nimi. Musí umožniť orgánom štátneho dozoru v odpadovom hospodárstve prístup na stavbu, odobratie vzoriek a predložiť dokumentáciu a informácie o odpadoch.

Charakteristika odpadu vznikajúceho počas výstavby je uvedená v nasledujúcej tabuľke :

**Stavebné odpady**

|  |  |  |  |
| --- | --- | --- | --- |
| Katalóg. číslo | Názov odpadu | Kategória /  zneškodňovanie | Pôvod  množstvo |
| 08 01 12 | Odpadové farby a laky obsahujúce organické rozpúšťadlá alebo iné nebezp. látky iné ako uvedené v bode 08 01 11 | O / 1 | Nátery počas výstavby 3 l |
| 08 04 10 | Odpadové lepidlá a tesniace materiály iné ako uvedené v bode 08 04 09 | O / 1 | Výstavba 2,0 l |
| 15 01 01 | Obaly z papiera a lepenky | O / 3 | Obaly zo staveb. Materiálov 50 kg |
| 15 01 02 | Obaly z plastov | O / 1 | Obaly zo staveb. Materiálov 20 kg |
| 15 01 03 | Obaly z dreva | O / 3 | Palety 10 ks |
| 17 01 07 | Zmesi betónu, kamenné murivo, uvedené v bode 17 01 06 | O / 5 | Výstavba  Búracie práce 5000 kg |
| 17 02 01 | Drevo | O / 3 | Výstavba 3,5 m3 |
| 17 04 05 | Železo a oceľ | O / 3 | Oceľ. Konštrukcie  200 kg |
| 20 02 01 | Biologicky rozložiteľný odpad | O / 7 | Výrub krovín 1 m3 |
| 20 03 01 | Zmesový komunálny odpad | O / 1 | Soc. potreby pracovníkov 50 kg |

**Vysvetlivky**

**O** – ostatný odpad

1 ... Odpad bude triedený, zhromažďovaný a následne zneškodnený činnosťou D1 (uloženie na skládku).

2 ... Odpad bude prepravovaný a zneškodňovaný špecializovanou firmou s oprávnením pre nakladanie s daným typom nebezpečného odpadu.

3 ... Odpad bude triedený, zhromažďovaný a následne využitý ako druhotná surovina.

4 ... Odpad bude triedený, zhromažďovaný a zhodnotený činnosťou R10 - uloženie na pre tento účel určenú skládku.

5 ... Odpad bude prepravovaný a zhodnocovaný špecializovanou firmou s možnosťou recyklácie alebo uloženia na skládku.

6 ... Odpad bude zhodnocovaný špecializovanou firmou činnosťou R4 - recyklácia alebo spätné získavanie iných anorganických materiálov

7 ... Odpad bude zhodnocovaný činnosťou R9- Využitie najmä ako palivo alebo na získavanie energie iným spôsobom.

**5.2. Dopravno-inžinierske údaje**

Navrhovaná rekonštrukcia mostov rieši prepojenie obcí v oblasti severnej časti Banskobystrického kraja. Ide o rekonštrukciu existujúcich mostov na cestách III triedy a dopravného značenia, pretože objekty sú v zlom prevádzkovom stave a ich obnova a zabezpečenie potrebných prevádzkovotechnických parametrov je nevyhnutná.

**Dočasné prenosné dopravné značenie:**

Pri realizácii stavby je potrebné dopravu riadiť dočasným prenosný dopravným značením. Pri realizácii prác bude umožnený prejazd na cestách III. triedy v jednom   jazdnom pruhu. Šírka jedného jazdného pruhu musí byť zabezpečená min 2500 mm. Doprava bude riadená svetelným signalizačným zariadením, alebo osobami oprávnenými a riadne poučenými riadiť obmedzenú dopravu. Existujúce dopravné značky, ktoré by boli v rozpore s navrhovaným dočasným dopravným značením, musia byť zakryté a po skončení prác dané do pôvodného stavu. Dopravné značky sa musia umiestniť tak, aby vplyvom nepriaznivých poveternostných podmienok a cestnej premávky nedochádzalo k ich posúvaniu, pootáčaniu, padaniu a pod. Zábrany musia byť za zníženej viditeľnosti označené výstražným prerušovaným svetlom oranžovej farby. Musia byť dodržané TP 06/2013 pre použitie dopravných značiek a dopravných zariadení na označovanie pracovných miest na pozemných komunikáciách. Vyobrazenie a vyhotovenie dočasného dopravného značenia musí byť v súlade s STN 01 8020 a Vyhláškou MV SR č. 9/2009 Z. z., ktorou sa vykonáva zákon č. 8/2009 Z. z. v znení neskorších predpisov. Okrem uvedených povinnosti je nevyhnutné udržiavať ex. komunikáciu v čistote a pred vjazdom na komunikáciu musí byť každý pracovný stroj očistený od nečistôt!

Pracovníci vykonávajúci práce musia používať ochranné pracovné pomôcky a dodržiavať ostatné podmienky ochrany pri práci. Preto je nutné klásť dôraz na dodržanie všetkých ustanovení a pravidiel, súvisiacich hlavne so zaistením bezpečnosti pracovníkov pri ich pobyte na ceste (pritom treba rešpektovať aj doplňujúce ustanovenia príslušných právnych noriem a ustanovení).

**5.3. Opatrenia na prevenciu, elimináciu, minimalizáciu a prípadnú kompenzáciu účinkov**

**stavby na životné prostredie v priebehu výstavby a v prevádzke**

Stavba nebude mať negatívny vplyv na životné prostredie počas výstavby a prevádzky. Na stavbu sú navrhnuté štandardné stavebné materiály a technológie prevedenia prác tak, aby neznečisťovali a negatívne neovplyvňovali životné prostredie.

**5.4. Vplyv ochrany prírody a krajiny na návrh stavby**

**• scenéria krajiny, chránené oblasti, prírodné rezervácie, národné parky, významné krajinné prvky, kultúrne dominanty krajiny,**

Navrhovaná stavba nezasahuje do chránenej oblasti, prírodné rezervácie, národné parky, významné krajinné prvky, kultúrne dominanty krajiny.

**• nároky na výrub drevín rastúcich mimo lesa (orientačné údaje),**

Plánované stavebné objekty si nevyžiadajú výrub drevín.

**• začlenenie stavby do krajiny s návrhom na účelovú a okrasnú výsadbu drevín,**

Po ukončení stavby sa dotknuté okolie zahumusí a vyseje trávnatým semenom,

**• posúdenie zásahu stavby do krajinného rázu a chránených území.**

Stavebné úpravy mostov nezasahujú do krajinného rázu a chránených území. Ich úpravou dôjde len k spríjemneniu prostredia.

**5.5. Hlukové a emisné účinky prevádzky**

**• stanovenie hodnôt hluku a vibrácií spôsobené prevádzkou projektovanej cesty k požadovanému výhľadu**

Vybudovaním nových krytov cesty znížime hlučnosť a prašnosť počas prevádzky do okolitého prostredia. Počas ich využívania dôjde k primeranému hluku a vibráciám z prevádzky dopravy zodpovedajúcim hodnotám ciest II a III triedy.

• určenie očakávaných koncentrácií emisií z automobilovej prevádzky – Prevádzka po rekonštrukcii sa nezmení a tak nedôjde k nárastu emisií.

• porovnanie predpokladaných účinkov a prípustných hodnôt. Predpokladané účinky dopravy nebudú presahovať priemernú intenzitu dopravy ciest III triedy. – emisie a hluk sa oproti súčasnému stavu nezmení, prevádzka bude totožná.

• návrh potrebných opatrení na dodržanie prípustných hodnôt - Nie sú potrebné.

**5.6. Hľadiská civilnej a požiarnej ochrany**

Stavebnými úpravami mostov a obnovou komunikácie vznikne aj lepší prístup pre vozidlá požiarnej ochrany a vozidla rýchlej záchrannej služby k priľahlým obciam.

**6. PODMIEŇUJÚCE PREDPOKLADY**

**6.1. Obmedzenie cestnej premávky**

**• jej odklonenie alebo usmernenie. Návrh obchádzkových trás s porovnaním investičných nákladov na jednotlivé varianty.**

Počas stavebných úprav komunikácie bude premávka riadená dočasným dopravným značením. Obchádzkové trasy sú navrhnuté pri výstavbe mostov v Brezinách a v  Rakytovciach.

**6.2. Preložky inžinierskych sietí a vodných tokov - členenie podľa príslušnosti správcov**

Stavebnými úpravami mostov sa siete preložia mimo mostných objektov.

**6.3. Ďalšie opatrenia na uvoľnenie staveniska**

**• demolácie - popis a zdôvodnenie, výrub drevín - popis, meliorácie a pod.**

Rekonštrukciou mostov nedôjde k demolácii príľahlých objektov ani k výrubom drevín či narušeniu melioračných sietí.

**6.4. Preložky súvisiacich ciest**

Nedôjde k preložkám súvisiacich ciest.

**6.5. Ochrana vodných nádrží a vodných zdrojov**

**• Výstavba sedimentačných nádrží a biologických nádrží, vyhľadanie vodných zdrojov na cestné (diaľničné) vybavenie.**

Nie sú potrebné. Stavbou nezasiahneme do vodných zdrojov ani ich neovplyvníme.

**6.6. Napojenie na doterajšie technické vybavenie územia, bilancia požiadaviek a možností:**

• cesty –Rekonštrukciou mostov v severnej oblasti Banskobystrického kraja dôjde k plynulému prepojeniu obcí v tomto regióne. Zabezpečia sa cestné objekty tak, aby aj naďalej slúžili potrebnému cieľu v zhode s bezpečnostnotechnickými podmienkami.

• rozvodná elektrická sieť (signalizácia, osvetlenie, cestné vybavenie, technologické zariadenie) – signalizácia, a rozvodná elektrická sieť nie je potrebná a neuvažuje sa s ňou v tomto projekte.

• oznamovacie zariadenie (záchranný systém, telefóny...), - nie sú súčasťou projektu

• vodovody (pitná voda a úžitková voda na cestnú a diaľničnú vybavenosť), - charakter projektu si nevyžaduje riešiť prístup k vode.

• zemný plyn (odpočívadlá, motely), - nie sú potrebné.

• verejná kanalizácia – nie je potrebná

• dažďová kanalizácia – nie je potrebná

**6.7. Koordinácia so zámermi iných stavebníkov na predmetnom území**

Stavba nijako neovplyvní zámery iných stavebníkov, ani ich nijako neobmedzí.

**7. TECHNICKÉ A ORGANIZAČNÉ RIEŠENIE STAVBY**

**7.1 Súhrnné požiadavky pre užívanie osobami s obmedzenou schopnosťou pohybu (zákon č.**

**532/2002 Z.z.)**

Rekonštruované mosty budú sprístupnené aj pre osoby s obmedzenou schopnosťou pohybu.

**7.2 Podmienky orgánu ochrany pamiatkového fondu a ochrany prírody**

Stavebné úpravy mostov nezasahujú do krajinného rázu a chránených území.

**7.3 Koncepcia riešenia protikoróznej ochrany nadzemných a podzemných kovových konštrukcií, zariadení a káblových vedení**

Stavba nerieši podzemné a nadzemné kovové konštrukcie a nie je potrebná ich antikorózna ochrana. Bezpečnostné záchytné zariadenia so zábradlím na mostoch je chránené pozinkovaním v zmysle platných STN.

**7.4 Hlavné zásady návrhu organizácie výstavby**

• stavebné dvory, možnosti napojenia na inžinierske siete, požiadavky na odbery - výstavba komunikácií si nevyžaduje napojenie na elektrickú sieť. Prípadná potreba elektrickej energie sa bude riešiť prenosnou dieselovou centrálou na výrobu el. energie. Rekonštrukcie mostov budú mať stavebné dvory a pridruženú vybavenosť na komunikáciách pred a za mostom v tom jazdnom pruhu, ktorý sa rekonštruuje. Mosty sa budú rekonštruovať v polovičnom stavebnom profile. Priestory sú vymedzené dočasným dopravným značením.

• skládky materiálov – budú vo vyčlenenom priestore pred a za mostom

• skládky humusu – pri výstavbe ak dôjde k odňatiu humusovitej zložky, uloží sa vedľa navrhovanej komunikácie a použije sa na spätnú opravu plôch poškodených výstavbou.

• prístupové cesty na stavenisko sú existujúce.

• obchádzkové trasy sú riešené pri rekonštrukcii mosta v Rakytovciach a v Breznici.

• zemníky – nie sú potrebné

**8., Členenie stavby na prevádzkové súbory, stavebné objekty,**

**prípadne etapy:**

Projektant na základe verejnej súťaže, jej rozsahu a členenia spracoval pre objednávateľa súbor projektov rekonštrukcie mostov pod názvom : „Rekonštrukcia a obnova mostov na cestách III. Triedy BBSK, oblasť Sever“. Súbor sa skladá z jednotlivých projektov rekonštrukcie 11 mostov, ktoré sú riešené ako samostatné projektové dokumentácie a tak môžu byť aj realizované a aj zadané do verejnej súťaže ako samostatné stavby.

Zoznam riešených projektov súboru rekonštruovaných mostov pod názvom : „Rekonštrukcia a obnova mostov na cestách III. Triedy BBSK, oblasť Sever“ :

Most Kunešov ev.č. 2502-1

Most Kunešov ev.č. 2502-2

Most Železná Breznica ev.č. 2441-4

Most Železná Breznica ev.č. 2441-5

Most Železná Breznica ev.č. 2441-7

Most Breziny ev.č. 2447-1

Most Hodruša Hámre ev.č. 2530-2

Most Rakytovce ev.č. 2415-3

Most Oravce ev.č. 2423-1

Most Kalinka ev.č. 2463-8

Most Čierny Balog ev.č. 2395-5

**9., Vecné a časové väzby stavby na okolitú výstavbu:**

Stavebné úpravy mostov nie sú časovo a vecne viazaná na okolitú výstavbu

**10., PREHĽAD VÝCHODISKOVÝCH PODKLADOV:**

Východiskovými podkladmi pre vypracovanie projektu boli:

* Geodetické zameranie výškopisu a polohopisu stavby
* Kópia z katastrálnej mapy
* Odborná obhliadka mostov
* Existujúce mostné listy
* Protokoly z hlavnej prehliadky mostov
* Diagnostika porúch a výsledky z diagnostiky
* Zameranie skutkového stavu mostov a ich porúch

**11.,PREHĽAD UŽÍVATEĽOV A PREVÁDZKOVATEĽOV:**

Mosty sú majetkom Banskobystického samosprávneho kraja. Správcom mostov je Regionálna správa ciest Banská Bystrica.

**12.,CELKOVÁ LEHOTA VÝSTAVBY V MESIACOCH TERMÍNY ZAHÁJENIA A**

**DOKONČENIA:**

Doba výstavby: 24 mesiacov

#### Zahájenie projektu : 1/2020

Ukončenie projektu : 10/2020

Zahájenie výstavby : v zmysle stavebného povolenia

Ukončenie výstavby : v zmysle stavebného povolenia

**13.,** **Skúšobná prevádzka a doba jej trvania s  postupným**

**uvádzaním stavby do prevádzky:**

Charakter stavby si nevyžaduje spustenie chodu do skúšobnej prevádzky.

Stavba sa po jej ukončení uvedie do prevádzky ako celok.

**14.,CELKOVÉ NÁKLADY STAVBY:**

Projekt obsahuje samostatnú časť rozpočtu stavby

**V Dolnom Kubíne :** 10.2020 **Vypracoval** Ing. Maretta Peter