# TECHNICKÁ SPRÁVA

# K. Plán bezpečnosti a ochrany zdravia pri práci

# Identifikačné údaje

**Súbor projektov rekonštruovaných**

**mostov pod názvom** : „Rekonštrukcia a obnova mostov na cestách III. Triedy BBSK, oblasť Sever“

**STAVBA:**  : **Kalinka ev.č. 2463-8**

**Miesto (okres, kraj)** : Kalinka

**Katastrálne územie** : Slatinské Lazy

**Okres** : Detva

**Kraj** : Banskobystrický samosprávny kraj

**Druh stavby** : rekonštrukcia

**Stupeň** : dokumentácia pre stavebné povolenie a realizáciu stavby

**STAVEBNÍK (OBJEDNÁVATEĽ PD):**

**Názov a adresa** : Banskobystrický samosprávny kraj

Námestie SNP 23,

974 01 Banský Bystica

**PROJEKTANT:**

**Názov a adresa** : MARETTA projekt, s.r.o.

Jána Ťatliaka 1

026 01 Dolný Kubín

**IČO** : 51719975

**DIČ** : 2120779254

**Koordinátor dokumentácie**: Ing. Maretta Peter

**Koordinátor bezpečnosti:** . . . . . . . . . . . . . . . . . . . . . . . . . . . . . .

(bude menovaný stavebníkom)

**Dodávateľ:** . . . . . . . . . . . . . . . . . . . . . . . . . . . . . .

(bude určený na základe výsledku verejnej súťaže)

**Termíny:** začatia výstavby:

ukončenie výstavby:

(termíny vyplynú z verejnej súťaže a stavebného povolenia)

# 2. Stavba a stavenisko

## 2.1 Popis a umiestnenie stavby

Projektant na základe verejnej súťaže, jej rozsahu a členenia spracoval pre objednávateľa súbor projektov rekonštrukcie mostov pod názvom : „Rekonštrukcia a obnova mostov na cestách III. Triedy BBSK, oblasť Sever“. Súbor sa skladá z jednotlivých projektov rekonštrukcie 11 mostov, ktoré sú riešené ako samostatné projektové dokumentácie a tak môžu byť aj realizované a aj zadané do verejnej súťaže ako samostatné stavby.

Zoznam riešených projektov súboru rekonštruovaných mostov pod názvom : „Rekonštrukcia a obnova mostov na cestách III. Triedy BBSK, oblasť Sever“ :

Most Kunešov ev.č. 2502-1

Most Kunešov ev.č. 2502-2

Most Železná Breznica ev.č. 2441-4

Most Železná Breznica ev.č. 2441-5

Most Železná Breznica ev.č. 2441-7

Most Breziny ev.č. 2447-1

Most Hodruša Hámre ev.č. 2530-2

Most Rakytovce ev.č. 2415-3

Most Oravce ev.č. 2423-1

Most Kalinka ev.č. 2463-8

Most Čierny Balog ev.č. 2395-5

Projektová dokumentácia rieši most **Kalinka** **ev.č. 2463-8** , v katastrálnom území obce Slatinské Lazy. Rekonštrukciu mostu v Slatinských lazoch, Kalinke riešime novou železobetónovou spriahnutou doskou, ako aj rozšírenie mosta monolitickými železobetónovými nosníkmi po obidvoch stranách.

## 2.2 Stavenisko

Územie na ktorom sa stavba rekonštruovaného mosta a cesty III/2463-8 nachádza je rovinaté a je situované v katastrálnom území obce Slatinské Lazy. Stavenisko je umiestnené na vozovke cesty III/2463 a na priľahlom teréne. Stavebný dvor bude umiestnený v rámci rekonštrukcie cesty ako aj na miestnej komunikácii, ktorá sa napája na komunikáciu III/2463 hneď za mostom, paralelne s miestnym potokom na vtoku (odbočenie vľavo). Jedná sa o jednosmernú komunikáciu, ktorá bude uzavretá a dopravným značením bude doprava presmerovaná na miestnu komunikáciu, odbočenia vpravo. Táto komunikácia sa pomocou dopravného značenia stane obojsmerná. Úsek bude riadne oplotený alebo ohradený, pohyb automobilovej dopravy musí byť usmernený dopravným značením. Sklad materiálov cca 100 m2 doporučujeme umiestniť do vyhradenej plochy stavebného dvora na túto miestnu komunikáciu. Keďže ide o intravilán obce, je možné zriadiť uskladnenie materiálu, prípadne umiestnenie unimobunky v priestoroch obecného úradu, jeho dvora prípadne obecného priestranstva. Presné miesto dodávateľovi určí starosta obce.

## 2.3 Zariadenie staveniska

Zariadenie staveniska v rámci časti rekonštrukcie cesty a mostu doporučujeme umiestniť v priestore obecného priestranstva, ktoré určí starosta obce. V krajnom prípade sa umiestni v polovičnom profile cesty vedľa rekonštruovaného mostu, kde bude riadne oplotené alebo ohradené, pohyb automobilovej dopravy musí byť usmernený dopravným značením. Na vyhradenej ploche bude umiestnená prenosná bunka, v ktorej bude zriadená administratívna kancelária pre stavbyvedúceho a majstra, prenosná bunka pre pracovníkov ako šatňa a jeden prenosný skladový kontajner na drobný materiál a pracovné náradie. Vzhľadom na krátku dobu výstavby jednotlivých úsekov sa nepredpokladá požiadavka napojenia objektov na zdroje energií. Elektrická energia bude vyrábaná dieselagregátom, prípadne budú elektrické spotrebiče napojené na batérie. V prípade možnosti si podmienky pripojenia na existujúce verejné rozvody el. energie zhotoviteľ stavby, ktorý bude vybratý vo výberovom konaní, upresní priamo u príslušného správcu vedenia, alebo bodu napojenia. Na vyhradenej ploche 50 m za rekonštruovaným úsekom bude zriadená skládka materiálov s výmerou cca. 100 m2. Miesta staveniska, na ktorých sa budú vykonávať krátkodobé práce alebo sa vyskytnú zdroje možného nebezpečenstva (jamy, otvory, ryhy, stavebné dielce, tvarovky, stroje a pod.) sa ohradia (napr. dvojtyčovým zábradlím do výšky 1,1 m) alebo zabezpečia iným spôsobom.

# 3. Koncepcia bezpečnosti a ochrany zdravia pri práci

## 3.1 Všeobecne

Povinnosť vypracovať plán bezpečnosti a ochrany zdravia pri práci (ďalej plán BOZP) je určená Nariadením vlády SR č. 396/2006 Z. z. o minimálnych bezpečnostných a zdravotných požiadavkách na stavenisko.

Vypracovaný plán BOZP je počas výkonu prác a činnosti v rámci stavby záväzný pre všetky organizácie, podieľajúce sa na realizácii stavby (ďalej subdodávatelia).

Subdodávatelia sú povinní oboznámiť s preventívnymi opatreniami BOZP všetkých svojich zamestnancov a vyžadovať ich dodržiavanie. Kópia plánu BOZP bude umiestnená na stavenisku na každému známom a prístupnom mieste až do úplného ukončenia prác.

Tento plán by mal byť upravovaný v závislosti od postupu plnenia úloh, výskytu úrazov alebo nehôd alebo dodatočných zmien v projekte. Všetky zmeny plánu musia byť schválené koordinátorom bezpečnosti.

## 3.2. Ciele a požiadavky BOZP

Všetky práce a činnosti v rámci stavby by mali byť vykonávané so zreteľom na:

* zabezpečenie zdravia a bezpečnosti pracovníkov zúčastnených na stavbe,
* vytvorenie pozitívneho a bezpečného pracovného prostredia,
* ochranu verejnosti pred zranením a materiálnymi škodami,
* ochranu životného prostredia.

Zvláštna pozornosť musí byť venovaná preventívnym opatreniam na zabránenie výskytu úrazov.

## 3.3 Zodpovednosť a povinnosti účastníkov stavby

BOZP predstavuje líniovú zodpovednosť a musí byť zabezpečovaná všetkými účastníkmi stavby a to vo všetkých častiach a úrovniach tohto projektu.

Subdodávatelia sú povinní riadiť sa na stavenisku po dobu výstavby plánom BOZP, zároveň sú povinní trvale dodržiavať predpisy na zaistenie BOZP, vyplývajúce pre nimi vykonávané činnosti.

Subdodávatelia zodpovedajú za kvalifikáciu a zdravotnú spôsobilosť svojich zamestnancov, ich poučenie z predpisov o BOZP, ochrane pred požiarmi a za inú odbornú spôsobilosť potrebnú pre nimi vykonávané činnosti.

Dodávateľ písomne vymedzí právomoci a zodpovednosť vedúceho stavby a pracovníkov dozoru na stavbe v oblasti BOZP.

Subdodávatelia sú povinní menovať svojho zástupcu pre oblasť BOZP.

Zástupcovia subdodávateľov pre oblasť BOZP budú plne zodpovední za uplatňovanie plánu BOZP, dodržiavanie požiadaviek na BOZP, za pracovné postupy, školenia na vykonávané práce a predkladanie požadovaných materiálov koordinátorovi bezpečnosti.

**3.4 Projektová dokumentácia a koordinácia projektovej dokumentácie**

Podľa nariadenia vlády SR č. 396/2006 Z. z. sa musia v projektovej dokumentácii a jej zmenách zohľadniť všeobecné zásady prevencie týkajúce sa bezpečnosti a ochrany zdravia pri práci. Koordináciu projektovej dokumentácie a jej zmien z hľadiska zaistenia bezpečnosti a ochrany zdravia pri práci bude zabezpečovať Ing. Maretta Peter.

## 3.5. Koordinácia BOZP

Koordináciu plnenia úloh BOZP pri realizácii prác na stavenisku zabezpečuje koordinátor bezpečnosti, menovaný v zmysle § 3 nariadenia vlády SR č. 396/2006 Z. z. stavebníkom. Ustanovením koordinátora bezpečnosti sa subdodávatelia nezbavujú zodpovednosti za bezpečnosť a ochranu zdravia svojich zamestnancov pri práci, ktorá pre nich vyplýva z príslušných právnych predpisov.

Všetci účastníci stavby sú povinní pri výkone svojej činnosti na stavbe zohľadňovať pokyny koordinátora bezpečnosti a poskytovať mu potrebné informácie o BOZP, súvisiace s výkonom ich prác a činnosti na stavbe.

V prípade, že na stavbe budú vykonávané práce viacerými subdodávateľmi súčasne, musia byť tieto práce navzájom koordinované a vykonávané takým spôsobom, aby nedošlo k vzájomnému ohrozeniu bezpečnosti a zdravia zamestnancov.

Subdodávatelia zohľadňujú usmernenia koordinátora bezpečnosti a nezbavujú sa zodpovednosti tým, že je zabezpečovaná koordinácia projektovej dokumentácie a koordinácia bezpečnosti.

Spolupráca subdodávateľov pri prevencii, príprave a vykonávaní opatrení na zaistenie bezpečnosti a ochrany zdravia pri práci, koordinácia činnosti a vzájomná informovanosť bude súčasťou uzatvorených zmlúv o dielo. V uzatvorených písomných dohodách sa určí, kto z nich zodpovedá za vytvorenie podmienok bezpečnosti a ochrany zdravia zamestnancov na spoločnom pracovisku a v akom rozsahu.

Obsahom zmlúv o dielo bude vymedzenie pracovísk alebo pracovných priestorov jednotlivých subdodávateľov, spôsob a ďalšie podmienky ich odovzdávania a preberania. V prípade zapožičania alebo spoločného užívania strojov, mechanizmov, vybavenia pracovísk a pod. treba vymedziť zodpovednosť za ich stav, podmienky kontroly na BOZP. V zmluvách o dielo je potrebné špecifikovať otázky zabezpečenia spoločných pracovísk z hľadiska udržiavania poriadku, označovania, alebo zabezpečenia zdrojov ohrozenia, určenia režimu vstupu a pohybu zamestnancov alebo cudzích osôb na týchto pracoviskách, zabezpečenia prvej pomoci pre prípad vzniku úrazu.

## 3.6 Zariadenie staveniska

Za zariadenie staveniska zodpovedá dodávateľ. Priestory zariadenia staveniska musia byť zabezpečené proti vstupu nepovolaných osôb oplotením. Pri všetkých vchodoch do priestorov zariadenia staveniska musí byť umiestnený zákaz vstupu nepovolaných osôb.

Za BOZP a ochranu pred požiarmi na stavenisku trvalé zodpovedá stavbyvedúci.

Pri zariaďovaní priestorov zariadenia staveniska by mali byť dočasné budovy (kancelárie, sociálne priestory, sklady, dielne a pod.) vyhotovené z nehorľavých materiálov alebo aspoň z materiálov s obmedzenou horľavosťou. Medzi jednotlivými objektmi, by mali byť dodržané adekvátne bezpečné vzdialenosti.

Dodávateľ zabezpečí pre zariadenie staveniska, dostatočný počet hasiacich prístrojov, ich vhodné rozmiestnenie a označenie miest ich umiestnenia.

Zákaz fajčenia musí byť dodržaný na všetkých miestach so zvýšeným nebezpečenstvom vzniku požiaru, v priestoroch kde sú skladované horľavé materiály alebo vykonávané nebezpečné činnosti.

Dodávateľ zabezpečí pre zariadenie staveniska situačný plán, ktorý bude umiestnený počas celej doby výstavby na každému trvalo dostupnom mieste. Situačný plán musí obsahovať najmä:

- rozmiestnenie jednotlivých objektov,- vyznačenie komunikačných a skladových priestorov,- vyznačenie prístupových, únikových a zásahových ciest,- vyznačenie prípojok elektriny, vody a kanalizácie,- rozmiestnenie hasiacich prostriedkov a prostriedkov pre záchranné práce,- stanovisko prostriedkov prvej pomoci,- stanovisko ohlasovne požiarov, resp. telefónu, určeného pre tiesňové volanie,- priestory vyhradené na skladovanie horľavých a nebezpečných látok.

Dodávateľ stanoví pre zariadenie staveniska organizačné pravidlá BOZP, s ktorými oboznámi všetkých svojich subdodávateľov. Tieto pravidlá budú obsahovať najmä:

* vyčlenenie pracovných priestorov pre jednotlivých subdodávateľov,
* spôsob a pravidlá pre zabezpečenie zariadenia staveniska energiami,
* dočasné el. zariadenia a pravidlá pre ich bezpečné používanie,
* miesta na skladovanie materiálu, stavebných a konštrukčných prvkov, nebezpečných látok a odpadov a pravidlá pre ich ukladanie,
* označovanie a zabezpečovanie možných zdrojov ohrozenia,
* pravidlá pre vykonávanie prác so zvýšeným nebezpečenstvom vzniku požiaru (zváranie, rezanie, používanie otvoreného ohňa a pod.),
* režim vstupu a pohybu zamestnancov a cudzích osôb,
* režim vstupu a pohybu mechanizmov,
* komunikácie a miesta vyhradené ako únikové alebo zásahové cesty, príjazd a rozmiestnenie hasičskej techniky a ich režim (musia byť trvale voľné, zákaz skladovania materiálov a zariadení a pod.),
* postupy pre núdzové situácie,
* rozmiestnenie prostriedkov pre zvládnutie núdzových stavov (telefóny, hasiace prístroje, lekárničky, miestnosť na poskytovanie prvej pomoci a pod.)
* požiadavky na čistotu a poriadok.

Dodávateľ pri návrhu a realizácii stavebných dvorov zabezpečí aby jeho zamestnanci a zamestnanci jeho subdodávateľov:

- mali na stavenisku dostatočné množstvo pitnej vody alebo iné vhodné nealkoholické nápoje,- mali k dispozícii zariadenia, v ktorých môžu konzumovať jedlo v prijateľných podmienkach,- mali k dispozícii sociálne a hygienické zariadenia – prezliekanie, umývanie a WC,- boli chránení pred vplyvmi počasia, ktoré by mohlo ohroziť ich bezpečnosť a zdravie.

**3.7 Prostriedky prvej pomoci**Dodávateľ zabezpečí na pracovisku prostriedky prvej pomoci. Tieto musia byť dostupné všetkým pracovníkom. S umiestnením prostriedkov prvej pomoci musí byť oboznámený každý zamestnanec.Dodávateľ zabezpečí zoznam núdzových telefónnych čísel pre privolanie záchrannej služby v prípade úrazu, havárie alebo inej nehody. Tento zoznam musí byť viditeľne umiestnený a dostupný všetkým zamestnancom. Dodávateľ taktiež zabezpečí trvale dostupné telefónne spojenie pre prípad núdze.Dodávateľ zabezpečí, aby prvú pomoc mohol kedykoľvek v prípade potreby poskytnúť odborne spôsobilý zamestnanec, ktorý je vždy k dispozícii.

**3.8 Dopravné komunikácie**Okolie a obvod staveniska musia byť usporiadané a označené tak, aby boli jasne viditeľné a identifikovateľné. Vstupy na stavenisko musia byť označené bezpečnostnými značkami a tabuľkami napr. zákaz vstupu nepovolaným osobám.Priľahlé verejne prístupné komunikácie musia byť označené dopravným značením. Bezpečnosť výjazdov zo stavby je nutné zabezpečiť osadením dopravného značenia.Vstupy do priestorov stavby, v ktorých by mohlo dôjsť k ohrozeniu osôb stavebnou činnosťou musia byť zabezpečené proti vstupu nepovolaných osôb a verejnosti viditeľnou zábranou a označené bezpečnostnými značkami a tabuľkami.

**3.9 Skladovanie materiálu a konštrukčných prvkov**Stavebný materiál sa môže skladovať len na vyhradených miestach podľa pokynov zhotoviteľa. Skladovanie stavebného materiálu mimo zariadenia staveniska je možné len vo výnimočných prípadoch a na nevyhnutnú dobu, pričom je nutné materiál uskladniť tak, aby neprekážal premávke na verejných komunikáciách.Pri nakladaní a vykladaní stavebného materiálu, je nutné zaistiť bezpečnosť spôsobilou a riadne poučenou osobou. Táto osoba zodpovedá za bezpečnosť nakládky a vykládky, najmä za to, aby sa nepovolané osoby nedostali do pracovného pásma použitých strojov a do jazdnej dráhy vozidiel pri cúvaní, otáčaní a pod.Pri ukladaní materiálu musí byť zabezpečená jeho stabilita, bezpečný odber a manipulácia. Povrch miesta musí byť upravený so zreteľom na charakter skladovaného materiálu.Pri ukladaní materiálov je nutné ponechať dostatočné manipulačné priestory.

**3.10 Čistota a poriadok**Čistota a poriadok na pracovisku je prvotnou podmienkou bezpečnej práce. Všetci subdodávatelia sú povinní na stavenisku udržiavať čistotu a poriadok. Stavebný odpad, suť, použité obaly a pod. je nutné z pracoviska pravidelne odstraňovať. Horľavý materiál musí byť z pracoviska priebežne odstraňovaný.

**3.11 Ochrana životného prostredia**Všetci subdodávatelia sú povinní vykonávať svoju činnosť tak, aby nedošlo k ohrozeniu životného prostredia. Je zakázané najmä:

* likvidovať stavebný a iný odpad na stavenisku spaľovaním,
* vylievať nebezpečné kvapaliny (oleje, farby, iné organické látky, a pod. alebo nimi znečistenú vodu) do pôdy a vodných tokov,
* opravovať stavebné mechanizmy na plochách, ktoré nie sú na to určené a vybavené spevnenými plochami vyspádovanými do nepriepustnej zbernej nádrže.

Dodávateľ zabezpečí vypracovanie environmentálneho plánu stavby, ktorého súčasťou bude plán opatrení na zamedzovanie vzniku únikov nebezpečných látok a postup v prípade takéhoto úniku.

**3.12 Uskladňovanie stavebného odpadu**Stavebný odpad bude priebežne odvážaný na dohodnuté skládky v súlade vypracovanou dokumentáciou o nakladaní s odpadmi.

## **4. Koordinácia stavebných prác**4.1 Koordinátor bezpečnosti

Stavebník poverí v súlade s § 3 Nariadenia vlády SR č. 396/2006 Z. z. jedného pracovníka koordinátorom bezpečnosti. Meno osoby spolu s  kontaktnými údajmi budú oznámené dodávateľovi, ktorý je povinný tieto informácie poskytnúť všetkým svojim subdodávateľom. Zároveň je povinný umiestniť tieto informácie na stavebnom dvore na viditeľnom a každému dostupnom mieste.Koordinátor bezpečnosti zabezpečuje pri realizácii stavebných prác na stavenisku koordináciu z hľadiska BOZP. Pre tento účel môže zvolávať pracovné porady a stretnutia. Všetci subdodávatelia – ich zodpovední zástupcovia ako i všetci zamestnanci – sú povinní riadiť sa pokynmi koordinátora bezpečnosti.Koordinátor bezpečnosti je oprávnený prerušiť, resp. zastaviť výkon prác/činnosti v prípade, že je ohrozená bezpečnosť alebo zdravie pracovníkov. Zároveň je oprávnený vykonať u zamestnancov dychovú skúšku na obsah alkoholu v krvi a vykázať zo staveniska zamestnanca, ktorý je pod vplyvom alkoholu alebo iných omamných látok.

**4.2 Výmena informácii**

Každý subdodávateľ pred začatím výkonu prác na stavenisku menuje svojho zástupcu pre oblasť BOZP a jeho meno a kontaktné údaje oznámi koordinátorovi bezpečnosti. Tento zástupca bude zodpovedný za vzájomnú výmenu informácií.

**5. Práce s osobitným nebezpečenstvom**

**5.1 Zemné práce**

Subdodávatelia pri výkopových prácach a prácach v ryhe a v šachtách vykonajú bezpečnostné opatrenia, ktoré:

* pozostávajú z vhodného ochranného zariadenia, napríklad debnenia, vystuženia alebo svahovania a ohradenia výkopov
* zabraňujú nebezpečenstvu pádu osôb, materiálu a predmetov alebo zaplaveniu
* umožňujú dostatočné vetranie na pracoviskách a poskytujú dostatok vzduchu na dýchanie
* umožňujú zamestnancom v prípade požiaru alebo pri prieniku vody alebo materiálu uniknúť do bezpečia

Pracovníci, ktorí budú vykonávať zemné práce, musia byť oboznámení s druhom inžinierskych sietí, ich trasami a hĺbkou a s ich ochrannými pásmami. To platí aj pre trasy inžinierskych sieti v blízkosti staveniska, ktoré by mohli byť stavebnou činnosťou narušené.

Opatrenia pre zaistenie bezpečnosti práce pre jednotlivé výkopy musia byť stanovené ešte pred ich začatím. Musí sa zaistiť bezpečný zostup do výkopu a výstup z výkopu.

V rámci projektu musí byť stanovený spôsob zaistenia stien výkopov proti zosunutiu alebo sklony svahov výkopov. Pri zmene geologických a hydrogeologických podmienok oproti projektu je povinný zodpovedný pracovník po konzultácii s projektantom spresniť určený sklon svahu.

Vykopaná zemina, materiály a pohybujúce sa vozidlá musia byť umiestnené v bezpečnej vzdialenosti od výkopu. Ak je to potrebné, vybudujú sa primerané zábrany.

**5.2 Búracie práce**

Ak by pri búracích prácach jestvujúcich šachiet a spevnených plôch hrozilo riziko

* musia sa vykonať vhodné opatrenia a použiť bezpečné pracovné postupy
* práce musia byť plánované a vykonávané len pod stálym dozorom zodpovednej osoby

**5.3 Práce v blízkosti vysokého napätia**Zvláštnu pozornosť zo strany BOZP je nutné venovať prácam v blízkosti vysokého napätia (nad 0,6 kV). V ochrannom pásme vonkajšieho elektrického vedenia a pod vedením je zakázané:

* zriaďovať stavby a konštrukcie,
* uskladňovať ľahko horľavé alebo výbušné látky
* vykonávať iné činnosti, pri ktorých by sa mohla ohroziť bezpečnosť osôb a majetku, prípadne pri ktorých by sa mohlo poškodiť elektrické vedenie alebo ohroziť bezpečnosť a spoľahlivosť jeho prevádzky.V ochrannom pásme podzemného elektrického vedenia a nad týmto vedením je zakázané:
* zriaďovať stavby, konštrukcie, skládky a jazdiť osobitne ťažkým mechanizmom
* vykonávať bez predchádzajúceho súhlasu prevádzkovateľa elektrického vedenia zemné práce a iné činnosti, ktoré by mohli ohroziť elektrické vedenie, spoľahlivosť a bezpečnosť jeho prevádzky, prípadne by podstatne sťažovali prístup k nemu.Pred zahájením akýchkoľvek prác v blízkosti vonkajších elektrických vedení VN musí dotknutý subdodávateľ oboznámiť všetkých pracovníkov s nebezpečenstvom hroziacim od vonkajších vedení.Subdodávateľ, ktorý vykonáva práce v blízkosti ochranného pásma elektrických zariadení VN, pri ktorých môže dôjsť k priblíženiu k elektrickým zariadeniam, je povinný oznámiť túto skutočnosť (činnosť) prevádzkovateľovi elektrického zariadenia, vopred dohodnúť podmienky výkonu prác a dodržiavať ním ustanovené pokyny.S mechanizačnými prostriedkami, vysokými vozidlami, nákladmi a strojmi, je možné podchádzať pod elektrickým vedením len, ak sú v prepravnej polohe a bude dodržaná bezpečná vzdialenosť od elektrických vedení:- 2 m pri menovitom napätí od 1 do 35 kV- 3 m pri menovitom napätí od 35 do 110 kV- 4 m pri menovitom napätí od 110 do 220 kV.Je zakázané vykonávať práce v blízkosti ochranného pásma elektrických zariadení VN, najmä používanie žeriavov, bagrov, vztyčovanie stĺpov, stožiarov a iných vysokých predmetov počas:- zníženej viditeľnosti (hmla, sneženie, hustý dážď a pod.),- silného vetra.

**6. Prehľad ochranných pásiem inžinierskych sietí**

* nadzemné el. vedenie od 1 kV do 35 kV 10 m od osi na obidve strany
* zavesené káblové vedenie od 1 kV do 35 kV 1 m od osi na obidve strany
* podzemné el. vedenie pri napätí do 110 kV 1 m od osi na obidve strany
* transformovňa z VN na NN 10m od konštrukcie transformovne
* vzdušné telekomunikačné káblové vedenie 1 m od osi na obidve strany
* diaľkové metalické a optické káble 1,5 m od osi na obidve strany
* vodovod 1,5 m od osi na obidve strany
* kanalizácia do DN 500 1,5 m od osi na obidve strany

V ochrannom pásme vedení sa požaduje všetky zemné práce vykonávať ručne.

## 7. Používanie pracovných prostriedkov

### 7.1 Všeobecne

Zamestnávateľ vykoná potrebné opatrenia, aby pracovný prostriedok, ktorý poskytuje zamestnancovi na používanie, bol na príslušnú prácu vhodný alebo prispôsobený tak, aby pri jeho používaní bola zaistená bezpečnosť a ochrana zdravia zamestnanca.

Ak pri používaní pracovného prostriedku nie je možné v plnom rozsahu zamestnancovi zaistiť bezpečnosť a ochranu zdravia, zamestnávateľ zabezpečí vykonanie potrebných opatrení, aby čo najviac obmedzil nebezpečenstvo.

Zamestnávateľ vykoná opatrenia na zabezpečenie primeranej údržby, aby pracovný prostriedok po celý čas jeho používania mal úroveň zodpovedajúcu požiadavkám.

### 7.2 Oboznamovanie a informovanie zamestnanca

Zamestnávateľ preukázateľne vykoná opatrenia, aby zamestnanec bol oboznámený a informovaný o používaní pracovného prostriedku a ak je to potrebné, aby dostal písomný návod na obsluhu pracovného prostriedku.

Informácia a písomný návod na obsluhu obsahujú vo vzťahu k bezpečnosti a ochrane zdravia najmä

a) podmienky na používanie pracovného prostriedku,

b) predvídateľné mimoriadne situácie.

Zamestnávateľ preukázateľne oboznámi zamestnanca s nebezpečenstvami, ktoré môžu ohroziť jeho alebo pracovný prostriedok v pracovnom priestore alebo na pracovnom mieste, ako aj s ich zmenami a inými účinkami, ktoré na nich pôsobia, a s účinkami pracovného prostriedku umiestneného v ich bezprostrednom pracovnom priestore alebo mieste, aj keď ho priamo nepoužíva.

Zamestnávateľ preukázateľne vykoná opatrenia, aby

a) zamestnanec poverený používaním pracovného prostriedku bol vyškolený primerane k nebezpečenstvám, ktoré sú spojené s jeho používaním,

b) oprávnený zamestnanec, bol osobitne vyškolený primerane k nebezpečenstvám, ktoré sú spojené s jeho činnosťou.

Oboznámenie, informácie a písomné návody na obsluhu musia byť pre zamestnanca zrozumiteľné.

### 7.3 Všeobecné požiadavky na pracovný prostriedok

Pracovný prostriedok musí byť inštalovaný, umiestnený a musí sa používať tak, aby sa zmenšilo ohrozenie pre obsluhu a pre ďalších zamestnancov, napríklad tak, že sa ponechá dostatok miesta medzi pohybujúcimi sa časťami pracovného prostriedku a pevnými alebo pohybujúcimi sa časťami v jeho okolí, a tak, že všetky používané alebo vyrábané druhy energie a látok sa dajú bezpečne privádzať a odvádzať.

Pracovný prostriedok sa musí montovať alebo demontovať v bezpečných podmienkach, najmä sa musia dodržiavať všetky pokyny výrobcu.

## 7.4 Osobné ochranné pracovné prostriedky

Osobný ochranný pracovný prostriedok musí

a) zabezpečovať účinnú ochranu pred existujúcimi nebezpečenstvami a nesmie zvyšovať riziko,

b) zodpovedať existujúcim pracovným podmienkam a pracovnému prostrediu,

c) vyhovovať ergonomickým požiadavkám, zdravotnému stavu a po potrebnom malom prispôsobení aj telu zamestnanca,

d) byť zdravotne nezávadný

Zamestnanec musí používať osobný ochranný pracovný prostriedok určeným spôsobom, na určené účely, po celý čas trvania nebezpečenstva a v súlade s pokynmi na používanie, ktoré mu zamestnávateľ poskytol zrozumiteľným spôsobom.

Na základe závažnosti nebezpečenstva a dĺžky jeho pôsobenia, charakteru práce a pracoviska, vlastností a účinnosti príslušného osobného ochranného pracovného prostriedku zamestnávateľ určí podmienky používania, najmä dobu používania osobného ochranného pracovného prostriedku.

**8. Prehľad právnych predpisov na úseku bezpečnosti a ochrany zdravia pri práci**

* zákon NR SR č.124/2006 Z.z. o bezpečnosti a ochrane zdravia pri práci a o zmene a doplnení niektorých zákonov,
* zákon NR SR č.126/2006 Z.z. o verejnom zdravotníctve a o zmene a doplnení niektorých zákonov,
* nariadenie vlády SR č.281/2006 Z.z.o minimálnych bezpečnostných a zdravotných požiadavkách pri ručnej manipulácii s bremenami,
* nariadenie vlády SR č.387/2006 Z.z. o požiadavkách na zaistenie bezpečnostného a zdravotného označenia pri práci,
* nariadenie vlády SR č.391/2006 Z.z. o minimálnych bezpečnostných a zdravotných požiadavkách na pracovisko,
* nariadenie vlády SR č.392/2006 Z.z.o minimálnych bezpečnostných a zdravotných požiadavkách pri používaní pracovných prostriedkov,
* nariadenie vlády SR č.395/2006 Z.z.o minimálnych požiadavkách na poskytovanie a používanie osobných ochranných pracovných prostriedkov,
* nariadenie vlády SR č.396/2006 Z.z.o minimálnych bezpečnostných a zdravotných požiadavkách na stavenisko,
* zákon NR SR č.314/2001 Z.z. o ochrane pred požiarmi,
* vyhláška MV SR č.121/2002 Z.z. o požiarnej prevencii,
* vyhláška MPSVaR SR č.508/2009 Z.z. na zaistenie bezpečnosti a ochrany zdravia pri práci s technickými zariadeniami,
* zákon NR SR č.433/2003 Z.z. Zákonník práce, ako vyplýva zo zmien a doplnkov vykonaných zákonom č.165/2002 Z.z., zákonom č.408/2002 Z.z., zákonom č.413/2002 Z.z. a zákonom č.210/2003 Z.z.,
* vyhláška MV SR č.94/2004 Z.z., ktorou sa ustanovujú technické požiadavky na protipožiarnu bezpečnosť pri výstavbe a pri užívaní stavieb

Vypracoval : Ing. Peter Maretta

Autorizovaný stavebný inžinier

V Dolnom Kubíne, 09/2020